Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, POT 2-Nafarroa Atlantikoko Lurralde Antolamenduko Planaren eta POT 5-Ebroren Ardatzaren Lurralde Planaren esparruetan paisaiaren gizarte-ikuskera dela-eta garatutako prozesuen emaitzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Nafarroako Lurralde Antolamenduko Planak lehen saiakera bat izan ziren Paisaiaren Europako Hitzarmenaren araberako paisaia-kontzeptura hurbiltzeko, halako moduan non jarraibide batzuk ezarri baitziren Nafarroan paisaia-politika garatzen jarraitzeko.

Zer emaitza ekarri dute POT 2-Nafarroa Atlantikoko Lurralde Antolamenduko Planaren eta POT 5-Ebroren Ardatzaren Lurralde Antolamenduko Planaren esparruetan paisaiaren gizarte-ikuskera dela-eta garatutako prozesuek? Nola emanen zaie jarraipena?

Iruñean, 2020ko urtarrilaren 31n

Foru parlamentaria: Arantza Biurrun Urpegui